In nomine Domini, KAROLUS gratiâ Dei Rex. Si liberalitatis nostræ munere locis Deo dicatis quiddam conferimus beneficii,  necessitates ecclesiasticas ad petitiones virorum illustrium, nostrorum juvamine,  regali tuemur munimine, id nobis ad mortalem vitam temporaliter transigendam, æternámque feliciter obtinendam profuturum liquidò credimus. Igitur noverit sagacitas seu utilitas omnium fidelium nostrorum, tam præsentium quàm  futurorum, quoniam venerabilis Vivianus Comes innotuerit nostræ Serenitati, qualiter ob amorem omnipotentis Dei, reverentiamque sancti Filiberti seu ejus Congregationis, obtulerit res proprietatis suæ (quas ei perpræceptionis auctoritatem olim concesseramus) amabilissimæ Congregationi sancti Filiberti, cui venerabilis Hilbodus Abba dignè præesse videtur, ad habitationem monachorum, propter persecutionem barbaricam, scilicet Nortmannorum  Britannorum frequentissimam atque improvisam. Videlicet monasterium quod vocatur Cunaldus, ubi beatus Confessor Maxentiolus corpore requiescit: cum omnibus suis adjacentiis, sive appendiciis, sicut in serie donationis insertum esse noscitur; deprecatúsque fuerit nostram clementiam ut hoc ipsum nostræ præceptionis auctoritate confirmaremus, paternum seu prædecessorum nostrorum Regum morem sequentes; quatenùs ævis temporibus firmum inconvulsum permanere Domini opitulante gratiâ valeret. Cujus petitioni libenter annuimus,  hoc nostræ auctoritatis præceptum, firmitatis gratiâ, pro divini culminis amore,  animæ nostræ remedio fieri decrevimus: per quod decernimus atque jubemus, ut quemadmodùm in serie donationis, quam Vivianus prædictæ Congregationi de suprafatis rebus perficere curavit, insertum est, ita nostrâ auctoritate cuncti sanctæ Dei Ecclesiæ fideles confirmatum esse cognoscant. Unde monemus quoque omnes, qui nobis in regno à Deo commisso successuri sunt, ut sicut sua statuta à suis successoribus conservari voluerint, ita in omnibus hanc nostram constitutionem, super scriptam donationem factam ad eam confirmandam, immutabiliter perpetuis temporibus conservare studeant, ad illorum  nostrorum communem salutem atque utilitatem. Et ut hoc nostrum præceptum firmiùs habeatur, ac per futura tempora meliùs conservetur, manu propriâ illud subscripsimus,  de annulo nostro subsignari jussimus. Signum KAROLI gloriosissimi Regis. Ego Bonardiaro notarius, ad vicem HLVDOVICI recognovi  subscripsi. Data VI. Kal. Januarii, Indictione VIII. Anno VI. regni Karoli præstantissimi Regis. Actum in monasterio Sancti Martini, in Dei nomine feliciter, amen. Locus sigilli membranæ affixi.